text: Vil undgå drama på mandag
  26 april 2013 kl. 13.18
  I dag har et flertal i Folketinget vedtaget at gribe ind i lockouten af landets folkeskolelærere. På mandag mødes ledere og lærere så på skolen, og dette møde skal forberedes grundigt for at undgå konflikter.
  Claus Larsen er leder på Alslev Skole ved Varde, og han kan roligt forvente, at det er en flok frustrerede lærere, der vender tilbage til skolerne på mandag.
  De har været lockoutet i fire uger - og folketingsindgrebet har langt fra givet dem, hvad de havde håbet på.
  Nu kan de i stedet se frem til et anderledes arbejdsliv, og derfor er det vigtigt, at leder og lærere får en god dialog, når de mødes igen på lærerværelset.
  Se mere i TV SYD Nyheder kl. 19.30.
  